CELEX: 52011PC0409
Language: lt
Date: 2011-07-01
Title: Pasiūlymas TARYBOS SPRENDIMAS dėl konsultacijų su Bisau Gvinėjos Respublika pagal Kotonu susitarimo 96 straipsnį baigimo

|

52011PC0409

Pasiūlymas TARYBOS SPRENDIMAS dėl konsultacijų su Bisau Gvinėjos Respublika pagal Kotonu susitarimo 96 straipsnį baigimo  /* KOM/2011/0409 galutinis - 2011/0178 (NLE) */  

	AIŠKINAMASIS MEMORANDUMAS2011 m. sausio 31 d. Europos Sąjunga nusprendė pradėti konsultacijas su Bisau Gvinėjos Respublika pagal atnaujinto Kotonu susitarimo 96 straipsnį. Šis sprendimas priimtas po 2010 m. balandžio 1 d. įvykių, kai ginkluotųjų pajėgų štabo viršininko pavaduotojo generolo Antonio Indjai nurodymu grupė maištaujančių kareivių suėmė štabo viršininką admirolą José Zamora Induta ir Bisau Gvinėjos ministrą pirmininką. Po šio maišto generolas A. Injai de facto tapo ginkluotųjų pajėgų štabo viršininku, o 2010 m. birželio 25 d. vyriausybei pasiūlius prezidento dekretu jis oficialiai paskirtas eiti šias pareigas.Kitas smūgis tinkamam šalies valdymui – 2010 m. spalio 8 d. jūrų laivyno vadu paskirtas admirolas Bubo Na Tchuto. Admirolas Na Tchuto atliko destabilizuojantį vaidmenį po balandžio 1 d. maišto, už įtariamą dalyvavimą neteisėtoje veikloje jam buvo nustatytos tarptautinių partnerių sankcijos.Europos Sąjunga laikosi nuomonės, kad 2010 m. balandžio 1 d. maištas ir vėlesnis pagrindinių jo rengėjų paskyrimas į aukšto rango karinės vadovybės pareigas yra itin šiurkštus ir akivaizdus esminių Kotonu susitarimo 9 straipsnio nuostatų (demokratijos principų laikymasis) pažeidimas ir ypatingos skubos atvejis pagal 96 straipsnio 2 dalies b punktą. Todėl 2011 m. vasario 2 d. Bisau Gvinėjos institucijoms išsiųstas raštas, kuriuo jos pakviestos į konsultacijas.Atsakydama į ES rašte, kuriuo kviečiama į konsultacijas, išreikštą susirūpinimą, Bisau Gvinėja sudarė rengimosi konsultacijoms komitetą. Iki konsultacijų jau buvo padaryta pažanga tam tikrose srityse, kaip antai 2011 m. kovo 23–24 d. Vakarų Afrikos valstybių ekonominės bendrijos (VAVEB) aukščiausiojo lygio susitikime patvirtintas saugumo sektoriaus reformos veiksmų planas, saugumo sektoriaus reformos įgyvendinimo veiksmų planas, oficialiai įsteigta ir veiksmingai pradėjo veikti šiai reformai paremti skirta Angolos misija (MISSANG).2011 m. kovo 29 d. Briuselyje įvyko pirmasis konsultacinis posėdis. Bisau Gvinėjos delegaciją sudarė ministras pirmininkas ir vyriausybės nariai. Stebėtojų teisėmis dalyvavo AKR delegacija, įskaitant Bisau Gvinėjai draugiškas šalis, Afrikos Sąjunga, VAVEB ir Portugališkai kalbančių šalių bendrija (PKŠB).Šiame posėdyje dalyviai susipažino su Bisau Gvinėjos pateiktais pasiūlymais, kaip palaipsniui užtikrinti civilinės valdžios viršenybę, pagerinti demokratinį valdymą, garantuoti konstitucinės tvarkos ir teisinės valstybės principų laikymąsi ir kaip kovoti su nebaudžiamumu bei organizuotu nusikalstamumu.Bisau Gvinėja prisiėmė įsipareigojimus, tarp kurių:-  nepriklausomai ir laikantis tinkamų materialinių bei saugumo sąlygų pradėti ir baigti su 2009 m. kovo ir birželio mėn. žudynėmis susijusius tyrimus ir teismines procedūras,-  veiksmingai įgyvendinti saugumo sektoriaus reformą, remiantis nacionalinio parlamento patvirtinta strategija ir su ES bendros saugumo ir gynybos politikos (BSGP) misijos pagalba parengtu teisės aktų paketu,-  atnaujinti karinę vadovybę užtikrinant, kad į aukštas karines pareigas būtų paskirti antikonstituciniuose, neteisėtuose ir smurto veiksmuose nedalyvavę asmenys, laikantis VAVEB pateikto saugumo sektoriaus reformos veiksmų plano išvadų ir rekomendacijų,-  pritarti VAVEB, PKŠB ir (arba) kitų partnerių remiamai ekspertų misijai, kurios tikslas – prisidėti prie saugumo sektoriaus reformos ir užtikrinti politikų saugumą, ir paremti šią misiją,-  parengti, patvirtinti ir veiksmingai įgyvendinti nacionalinius saugumo sektoriaus reformos ir kovos su prekyba narkotikais veiksmų planus,-  pagerinti administracinį ir finansinį civilinių bei karinių išteklių valdymą ir patobulinti kovos su pinigų plovimu priemones.Posėdžio išvadose Europos Sąjunga išdėstė šiuos įsipareigojimus. Ji paragino Bisau Gvinėjos atstovus nedelsiant pradėti su 2010 m. balandžio 1 d. įvykiais susijusius tyrimus ir baudžiamąjį persekiojimą, kad būtų sustiprinta kova su nebaudžiamumu, ir pasiūlyti smulkesnį įsipareigojimų įgyvendinimo tvarkaraštį, remiantis VAVEB veiksmų plane nustatytais terminais.Siekiant padėti vėl laikytis esminių Kotonu susitarimo nuostatų, siūloma remiantis susitarimo 96 straipsnio 2 dalies c punktu nustatyti atitinkamas priemones , susijusias su laipsnišku bendradarbiavimo atnaujinimu remiant teisinės valstybės stiprinimą ir demokratinį valdymą (žr. priede pateikiamą rašto projektą).Atsižvelgdama į tai, kas išdėstyta, ir į atnaujinto Kotonu susitarimo 9 bei 96 straipsnius, Komisija kartu su vyriausiąja įgaliotine užsienio reikalų ir saugumo politikai siūlo Tarybai baigti su Bisau Gvinėjos Respublika pradėtas konsultacijas ir priimti pridedamą sprendimą.2011/0178 (NLE)PasiūlymasTARYBOS SPRENDIMASdėl konsultacijų su Bisau Gvinėjos Respublika pagal Kotonu susitarimo 96 straipsnį baigimoEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2000 m. birželio 23 d. Kotonu pasirašytą[1] ir 2005 m. birželio 25 d. Liuksemburge pataisytą[2] AKR ir EB partnerystės susitarimą (toliau – Kotonu susitarimas), ypač į jo 96 straipsnį,atsižvelgdama į Vidaus susitarimą dėl priemonių, kurių reikia imtis, ir tvarkos, kurios reikia laikytis, siekiant įgyvendinti AKR ir EB partnerystės susitarimą[3], ypač į jo 3 straipsnį,atsižvelgdama į bendrą Komisijos ir Sąjungos vyriausiosios įgaliotinės užsienio reikalams ir saugumo politikai pasiūlymą,kadangi:1.  pažeistos esminės Kotonu susitarimo 9 straipsnio nuostatos;2.  remiantis Kotonu susitarimo 96 straipsniu 2011 m. kovo 29 d. su Bisau Gvinėjos Respublika pradėtos konsultacijos, kuriose dalyvavo Afrikos, Karibų ir Ramiojo vandenyno valstybių grupės atstovai, įskaitant Afrikos Sąjungą, Vakarų Afrikos valstybių ekonominę bendriją (VAVEB) ir Portugališkai kalbančių šalių bendriją (PKŠB) ir kuriose Bisau Gvinėjos vyriausybės atstovai pateikė pakankamų įsipareigojimų pasiūlymus;3.  dėl to reikia priimti sprendimą baigti pagal Kotonu susitarimo 96 straipsnį pradėtas konsultacijas ir priimti atitinkamas šių įsipareigojimų įgyvendinimo priemones,PRIĖMĖ ŠĮ SPRENDIMĄ:1 straipsnisPagal Kotonu susitarimo 96 straipsnį su Bisau Gvinėjos Respublika pradėtos konsultacijos baigiamos.2 straipsnisPriimamos Kotonu susitarimo 96 straipsnio 2 dalies c punkte nurodytos atitinkamos priemonės, išdėstytos pridedamame rašte.3 straipsnisŠis sprendimas įsigalioja jo priėmimo dieną. Jis galioja 18 mėnesių nuo tos dienos, kurią Taryba jį priėmė. Jis bus reguliariai, bent kas šešis mėnesius, persvarstomas, ypač remiantis Europos išorės veiksmų tarnybos stebėjimo misijų, kuriose dalyvauja Komisija, rezultatais.4 straipsnisŠis sprendimas skelbiamas Europos Sąjungos oficialiajame leidinyje .Priimta Briuselyje [data]Tarybos varduPirmininkasPRIEDAS Rašto projektasGerb. Respublikos Prezidente,Gerb. Ministre Pirmininke,Europos Sąjunga laikosi nuomonės, kad 2010 m. balandžio 1 d. maištas ir vėlesnis pagrindinių jo rengėjų paskyrimas į aukšto rango karinės vadovybės pareigas yra itin šiurkštus ir akivaizdus esminių Kotonu susitarimo 9 straipsnio nuostatų pažeidimas. Ji keletą kartų išreiškė susirūpinimą dėl to, kad Bisau Gvinėjoje nesilaikoma civilinės valdžios viršenybės ir tinkamo demokratinio valdymo principų.Todėl remdamasi Kotonu susitarimo 96 straipsniu Europos Sąjunga užmezgė politinį dialogą su vyriausybe, siekdama išnagrinėti padėtį ir galimus sprendimus. Bisau Gvinėjos vyriausybei sutikus, 2011 m. kovo 29 d. Briuselyje prasidėjo konsultacijos.Posėdžio dalyviai aptarė priemones, reikalingas siekiant užtikrinti civilinės valdžios viršenybę, pagerinti demokratinį valdymą, garantuoti konstitucinės tvarkos ir teisinės valstybės principų laikymąsi ir kovoti su nebaudžiamumu bei organizuotu nusikalstamumu. Besirengdama konsultacijoms Bisau Gvinėja pateikė memorandumą su pasiūlymais, kaip išspręsti Europos Sąjungos rašte, kuriuo kviečiama į konsultacijas, nurodytas problemas.Europos Sąjunga atsižvelgė į Bisau Gvinėjos konsultacijose pateiktus įsipareigojimus, kaip antai:-  nepriklausomai ir laikantis tinkamų materialinių bei saugumo sąlygų pradėti ir baigti su 2009 m. kovo ir birželio mėn. žudynėmis susijusius tyrimus ir teismines procedūras,-  veiksmingai įgyvendinti saugumo sektoriaus reformą, remiantis nacionalinio parlamento patvirtinta strategija ir su Europos Sąjungos bendros saugumo ir gynybos politikos (BSGP) misijos pagalba parengtu teisės aktų paketu,-  atnaujinti karinę vadovybę užtikrinant, kad į aukštus karinius postus būtų paskirti antikonstituciniuose, neteisėtuose ir smurto veiksmuose nedalyvavę asmenys, laikantis VAVEB pateikto saugumo sektoriaus reformos veiksmų plano išvadų ir rekomendacijų,-  pritarti VAVEB, PKŠB ir (arba) kitų partnerių remiamai ekspertų misijai, kurios tikslas – prisidėti prie saugumo sektoriaus reformos ir užtikrinti politikų saugumą, ir paremti šią misiją,-  parengti, patvirtinti ir veiksmingai įgyvendinti nacionalinius saugumo sektoriaus reformos ir kovos su prekyba narkotikais veiksmų planus,-  pagerinti administracinį ir finansinį civilinių bei karinių išteklių valdymą ir patobulinti kovos su pinigų plovimu priemones.Savo pateiktose konsultacijų išvadose Europos Sąjunga paragino Bisau Gvinėjos Respublikos atstovus nedelsiant pradėti su 2010 m. balandžio 1 d. įvykiais susijusius tyrimus ir baudžiamąjį persekiojimą, kad būtų sustiprinta kova su nebaudžiamumu, ir pasiūlyti smulkesnį išvardytų įsipareigojimų įgyvendinimo tvarkaraštį, remiantis VAVEB veiksmų plane nustatytais terminais.Apskritai, Europos Sąjungos nuomone, Bisau Gvinėjos prisiimti įsipareigojimai teikia vilčių. Todėl ji nusprendė užbaigti konsultacijas ir remiantis Kotonu susitarimo 96 straipsnio 2 dalies c punktu nustatyti atitinkamas priemones.Remiantis toliau pateiktu I priedu ( Įsipareigojimų aprašas ), laipsniškas bendradarbiavimo atnaujinimas siekiant padėti vėl laikytis esminių Kotonu susitarimo nuostatų bus įgyvendinamas tokiais etapais:1. Kol kas Europos Sąjunga toliau finansuoja šiuo metu vykdomas sutartis ir humanitarinio pobūdžio, skubios pagalbos, tiesioginės paramos gyventojams veiksmus, susijusius su kova su tarptautiniu nusikalstamumu ir parama demokratijos įtvirtinimui. Bisau Gvinėjai atitinka Europos plėtros fondo (EPF) pagalbos pagal Tūkstantmečio vystymosi tikslų (TVT) iniciatyvą reikalavimus. Atsižvelgiant į konkrečius atvejus, bus svarstomas regioninių projektų, kuriuose dalyvauja Bisau Gvinėja, ir kitų EPF priemonių (vandens, energetikos ir kt.) finansavimas ir pasirengimo būsimų projektų įgyvendinimui veiklos pradžia.2. Pagrindinio sektoriaus „Konfliktų prevencija“ projektų ir programų (išskyrus PROJUST, PARACEM ir PARSS saugumo sektoriaus reformos pensijų fondo išmokas), pagrindinio sektoriaus „Vanduo ir energetika“ Bisau elektrifikavimo projekto ir pagrindiniams sektoriams nepriklausančių programų (Paramos tvariam kelių transporto valdymui projekto ir Paramos privačiam sektoriui programos) laikinas sustabdymas bus panaikintas, kai:i) bus pateiktas smulkus saugumo sektoriaus reformos įsipareigojimų įgyvendinimo tvarkaraštis, remiantis VAVEB veiksmų planu,ii) su ES BSGP misijos pagalba bus parengti, patvirtinti, priimti ir paskelbti pagrindiniai saugumo sektoriaus reformos teisės aktai,iii) bus pritarta VAVEB, PKŠB ir (arba) kitų partnerių remiamai ekspertų misijai, kurios tikslas – prisidėti prie saugumo sektoriaus reformos ir užtikrinti politikų saugumą, ir ši misija paremta, be to,iv) bus parengti, patvirtinti ir pradėti veiksmingai įgyvendinti nacionaliniai saugumo sektoriaus reformos ir kovos su prekyba narkotikais bei pinigų plovimu veiksmų planai.3. Pirmoji EPF išmoka, skirta pensijų fondui, kad pagyvenę saugumo sektoriaus darbuotojai, kurių yra per daug, būtų išleisti į pensiją (9-ojo EPF PARSS programa), su sąlyga, kad vyriausybė ir VAVEB įneš savo įnašą, ir kad bus toliau įgyvendinama nauja paramos teisingumo sektoriui programa (PROJUST, pagrindinis sektorius „Konfliktų prevencija“), priklausys nuo:i) nepriklausomai ir laikantis tinkamų materialinių bei saugumo sąlygų pradėtų ir baigtų su 2009 m. kovo ir birželio mėn. žudynėmis susijusių tyrimų ir teisminių procedūrų irii) Bisau Gvinėjos administracinio ir finansinio viešųjų, civilinių bei karinių išteklių valdymo pagerinimo.4. Europos Sąjunga apsvarstys, ar toliau teikti paramą biudžetui ir rengti naują paramos civilinėms ir karinėms reformoms programą (PARACEM, pagrindinis sektorius „Konfliktų prevencija“), po to, kai:i) bus toliau veiksmingai įgyvendinami nacionaliniai saugumo sektoriaus reformos ir kovos su prekyba narkotikais bei pinigų plovimu veiksmų planai,ii) bus pradėti su 2010 m. balandžio 1 d. įvykiais susiję tyrimai ir teisminės procedūros, be to,iii) bus atnaujinta karinė vadovybė užtikrinant, kad į aukštus karinius ginkluotųjų pajėgų postus būtų paskirti antikonstituciniuose, neteisėtuose ir smurto veiksmuose nedalyvavę asmenys, laikantis VAVEB pateikto saugumo sektoriaus reformos veiksmų plano išvadų ir rekomendacijų.Europos Sąjunga pasilieka teisę keisti šias priemones atsižvelgdama į politinės padėties pokyčius ir įsipareigojimų vykdymą.Laikydamasi Kotonu susitarimo 96 straipsnyje nustatytos tvarkos, 18 mėnesių Europos Sąjunga toliau atidžiai stebės padėtį Bisau Gvinėjoje. Šiuo laikotarpiu, siekiant padėti vėl laikytis esminių Kotonu susitarimo nuostatų, pagal Kotonu susitarimo 8 straipsnį bus palaikomas aktyvesnis dialogas su vyriausybe. Europos Sąjunga reguliariai stebės padėtį; pirmieji stebėtojai turėtų būti išsiųsti ne vėliau kaip per šešis mėnesius.Remdamosi Kotonu susitarimo 8 straipsniu abi šalys įsipareigoja tęsti nuolatinį politinį dialogą politinio, teisminio bei ekonominio valdymo reformų klausimais, didelį dėmesį skirdamos saugumo sektoriaus reformai, kovai su nebaudžiamumu ir organizuoto nusikalstamumo reiškiniams, ypač prekybai narkotikais.PagarbiaiTarybos vardu | Komisijos vardu |C. ASHTON Pirmininkė | A. PIEBALGS Komisijos narys |I priedas. Įsipareigojimų aprašasPartnerių įsipareigojimai |Bisau Gvinėja | Europos Sąjunga |DABARTINĖ PADĖTIS | Toliau finansuoja šiuo metu vykdomas sutartis ir humanitarinio pobūdžio, skubios pagalbos, tiesioginės paramos gyventojams veiksmus, susijusius su kova su tarptautiniu nusikalstamumu ir parama demokratijos įtvirtinimui. Laikinai sustabdomos programos ir veiksmai, kuriems taikomos atitinkamos priemonės. Šalis atitinka TVT iniciatyvos reikalavimus. Atsižvelgiant į konkrečius atvejus, bus svarstomas regioninių projektų, kuriuose dalyvauja Bisau Gvinėja, ir kitų EPF priemonių (vandens, energetikos ir kt.) finansavimas ir pasirengimo būsimų projektų įgyvendinimui veiklos pradžia. |PIRMAS ĮSIPAREIGOJIMAS Pateikti smulkų saugumo sektoriaus reformos įsipareigojimų įgyvendinimo tvarkaraštį, remiantis VAVEB veiksmų planu. Su ES BSGP misijos pagalba parengti, patvirtinti, priimti ir paskelbti pagrindinius saugumo sektoriaus reformos teisės aktus1. Pritarti VAVEB, PKŠB ir (arba) kitų partnerių remiamai ekspertų misijai, kurios tikslas – prisidėti prie saugumo sektoriaus reformos ir užtikrinti politikų saugumą, ir paremti šią misiją. Parengti, patvirtinti ir pradėti veiksmingai įgyvendinti nacionalinius saugumo sektoriaus reformos ir kovos su prekyba narkotikais bei pinigų plovimu veiksmų planus. | Toliau įgyvendinami šie projektai ir programos: pagrindinio sektoriaus „Konfliktų prevencija“ programos (išskyrus PROJUST, PARACEM programas ir PARSS saugumo sektoriaus reformos pensijų fondo išmokas), pagrindinio sektoriaus „Vanduo ir energetika“ Bisau elektrifikavimo projektas, pagrindiniams sektoriams nepriklausančios programos (Paramos tvariam kelių transporto valdymui projektas ir Paramos privačiam sektoriui programa). |ANTRAS ĮSIPAREIGOJIMAS Nepriklausomai ir laikantis tinkamų materialinių bei saugumo sąlygų pradėti ir baigti su 2009 m. kovo ir birželio mėn. žudynėmis susijusius tyrimus ir teismines procedūras. Pagerinti Bisau Gvinėjos administracinį ir finansinį viešųjų, civilinių bei karinių išteklių valdymą. | Toliau įgyvendinama paramos teisingumo sektoriui programa (PROJUST, pagrindinis sektorius „Konfliktų prevencija“). Išmoka, skirta pensijų fondui, kad pagyvenę Paramos saugumo sektoriaus reformai programos (PARSS, pagrindinis sektorius „Konfliktų prevencija“) darbuotojai, kurių yra per daug, būtų išleisti į pensiją, su sąlyga, kad vyriausybė ir VAVEB įneš savo įnašą. |TREČIAS ĮSIPAREIGOJIMAS Veiksmingai įgyvendinti nacionalinius saugumo sektoriaus reformos ir kovos su prekyba narkotikais bei pinigų plovimu veiksmų planus. Pradėti su 2010 m. balandžio 1 d. įvykiais susijusius tyrimus ir teismines procedūras. Atnaujinti aukšto rango karinę vadovybę užtikrinant, kad į aukštus karinius ginkluotųjų pajėgų postus būtų paskirti antikonstituciniuose, neteisėtuose ir smurto veiksmuose nedalyvavę asmenys, laikantis VAVEB pateikto saugumo sektoriaus reformos veiksmų plano išvadų ir rekomendacijų. | Toliau įgyvendinamos šios programos: paramos civilinėms ir karinėms reformoms programa (PARACEM, pagrindinis sektorius „Konfliktų prevencija“). paramos biudžetui programa. |1 Pagrindiniai saugumo sektoriaus reformos teisės aktai (orientacinis sąrašas):Nacionalinės gynybos strateginė koncepcija, Pagrindinis Nacionalinės gynybos įstatymas, Pagrindinis ginkluotųjų pajėgų organizavimo įstatymas, Pagrindinis ginkluotųjų pajėgų štabo įstatymas, Pagrindinis sausumos pajėgų įstatymas, Pagrindinis jūrų pajėgų įstatymas, Pagrindinis oro pajėgų įstatymas, Pagrindinis nacionalinės gynybos ministerijos įstatymas, Kariškių statuso įstatymas (peržiūrėtas įstatymas Nr. 3/99), Karinės tarnybos įstatymas (peržiūrėtas įstatymas Nr. 4/99), Pagrindinis Vidaus reikalų ministerijos įstatymas.[1] OL L 317, 2000 12 15, p. 3.[2] OL L 287, 2005 10 28, p. 4.[3] OL L 317, 2000 12 15, p. 376, iš dalies pakeistas OL L 247, 2006 9 9, p. 48.